legit , donec rerum natura ad Pontum Euxinum , velut de industria , eidem 
lioc mare opponat, ne alias quoque terras opprimeret. Itaque mirum 
in modum torquetur , collisus inter varia claustra , inque utrumque latus , 
ad septentrionem praecipue et meridiem , innumera emittit brachia , 
jugaque excelsa constituit, e quibus Elbrus mons trachyticus, Stro- 
bilus, quod videtur, antiquitus dictus, ad immensam altitudinem 15,400 
pedum gall. , Casbekius vero , tracliyticae quoque structurae , Corax olim 
vocatus , ad multo inferiorem altitudinem adsurgit propeque eum summa 
viae publicae militaris altitudo ad crucis montem ultra 7,425 pedes gall. 
adscendit (*) ; at numerosis aliis jugorum nominibus iisque novis passim , 
quaquaversus incedit , insignis. 
Septentrionalis ejus declivitas , multis fluminibus ex eodem pullulantibus 
irrigata , in immensam planitiem , inter utrumque mare late patentem , 
paullatim expanditur , desertam paene ac arenosam , raroque huc illuc 
irriguam, qua colliculi omnes disparent et Manytsch fluvius, stagnante 
modo aqua hodie insignis , pristino aevo undas volvebat. 
Meridionalis vero Caucasi declivitas , saltuosis ubique convallibus as- 
pera , innumera demittit brachia , ad Cyrum usque amnem , prope montium 
calcareorum radices decurrentem , eoque magis insigni altitudine , quo 
propius ad Pontum descendunt, atque Tauri montis brachiis asperioribus, 
ad septentrionem adscendentibus , obviam eunt. Flumina ibidem in diver- 
sissimas partes proferuntur , interque prima numerandus est Cyrus , in 
Heniochiis ortus montibus, quos aliij auctore C. Plinio Secundo , Cora- 
xicos vocavere , quos vero potius Tauri montis brachium diceres , e 
quo , meridiem versus , Araxes amnis ejusque affluentes , summa vi et 
impetu delabuntur. 
C) Araratus , mons illorum inslar trachyticus , ad 16^200 ped. surgit. 
